stanford-oval/wikipedia huggingface dataset:
Mattias Andréasson

| Mattias Andréasson |
| --- | --- |
 Andréasson vuonna 2008
Henkilötiedot
Syntynyt: 29. maaliskuuta 1981 (ikä 43) Västerås, Ruotsi
Ammatti:  laulaja, tuottaja
Muusikko
Taiteilijanimi:  Matte, dmaSOUL 
Laulukielet:  englanti, ruotsi
Aktiivisena:  2007–
Tyylilajit:  pop, R&B, soul
Yhtyeet:  E.M.D. (2007–2010)
Aiheesta muualla
www.emdartist.se/emd
  [ Muokkaa Wikidatassa ] [ ohje ]  
David Mattias Andréasson (s. 29. maaliskuuta 1981 Västerås, Ruotsi) on ruotsalainen laulaja ja musiikkituottaja. Hän nousi julkisuuteen tultuaan viidenneksi Idol-kilpailussa vuonna 2007. Andréasson oli yksi E.M.D.-poikabändin jäsenistä.
Andréasson on kilpaillut Melodifestivalenissa sooloartistina vuonna 2012 kappaleella Förlåt mig ja vuonna 2016 yhdessä Albinin kanssa kappaleella Rik sekä vuonna 2009 E.M.D.-yhtyeen kanssa kappaleella Baby Goodbye.
Diskografia > Albumit

E.M.D.-yhtyeen kanssa
A State of Mind (2008)
Välkommen hem (2009)
Rewind (2010)
Diskografia > Singlet

| --- | --- |
 E.M.D.-yhtyeen kanssa All for Love (2007)  Jennie Let Me Love You (2008)  Alone (2008)  Baby Goodbye (2009)  Youngblood (2009)  Välkommen hem (2009)  Save Tonight (2010)  What Is Love (2010), cover-versio Haddawayn kappaleesta :  Sooloartistina Your Song (2007)  Förlåt mig (2012)  Bara för ikväll (Du är så baby) (2013)  Moment 22 (yhdessä Albinin kanssa, 2014)  Frank (yhdessä Albinin kanssa, 2015)  Rik (yhdessä Albinin kanssa, 2016)
Merkki (täsmennyssivu)

Merkki voi tarkoittaa muun muassa seuraavia asioita:
merkki, glyyfi, kirjoitusmerkin esitysmuoto
merkki, semioottinen käsite
merkki, tietotekniikassa merkistön perusosa
merkki, hevosen erityinen tuntomerkki
merkki, matematiikassa usein: etumerkki
merkki, Eläinradan merkki, osat, johon Eläinrata astrologiassa jaetaan
merkki, filateliassa postimerkki
Median museo ja arkisto Merkki, museo Helsingissä
Meningoenkefaliitti

Meningoenkefaliitti tarkoittaa sekä aivojen että aivokalvojen tulehdusta. Yleisimmin taudin aiheuttaa virus, mutta sen voi aiheuttaa myös bakteeri.
Aiheesta muualla

Terveysportti
Mimosa Pale

| Mimosa Pale> Henkilötiedot |
| --- | --- |
Syntynyt: 1980 (ikä 43–44)
Ammatti:  performanssitaiteilija, kuvanveistäjä
Taiteilija
Ala:  kuvanveisto, performanssi
Kuuluisimpia töitä:  Mobile Female Monument 2007
Palkinnot
 Vuoden esteettinen teko 2007 
Aiheesta muualla
Kotisivut
Mimosa Pale (s. 1980) on suomalainen performanssitaiteilija ja kuvanveistäjä. Pale tekee installaatioita, videoita sekä performansseja. Pale on myös sahansoiton suomenmestari vuodelta 2008. Lisäksi hän on toiminut 2010-luvun alussa hattukauppiaana Berliinissä ja Helsingissä.
Palen teokset ovat yhdistelmä kuvanveistoa ja performanssia, johon kuuluu vuorovaikutusta yleisön kanssa. Niissä on usein myös karnevalistisuutta ja humoristisuutta. Paikkana voi olla niin katu, kirkko tai kabaree kuin galleria.
Vuonna 2007 huomiota herätti Palen teos Mobile Female Monument. Jättikokoinen naisen sukuelin oli pyörien päällä ja Pale kuljetti sitä pitkin kaupungin keskustaa Helsinki Design Weekin aikana.
Silikonista ja vaahtomuovista tehty teos näytti takaapäin monumentaaliselta nenältä. Kadulla nähty teos kuljetuksineen oli osa Kuvataideakatemian lopputyönäyttelyä. Pale siirsi veistoksen Sörnäisistä Tennispalatsin näyttelyyn kolmesti viikossa puolen päivän aikaan. Mobile Female Monument sai Vuoden esteettinen teko -palkinnon myöhemmin samana vuonna. Palkinnon myöntäneen Suomen estetiikan seuran mukaan teos haastoi kuvanveiston maskuliinisia perinteitä ja se on provokatiivisuudesta huolimatta puheenvuoro syntymisen kauneudesta.
Palelta on ollut esillä myös rinta-aiheinen Maternal Bio Power Plant -teos Käsitekesä-tapahtumassa Kokemäellä vuonna 2014.
Lannasta syntynyttä 2,5 metriä korkeaa ja 10 metrin levyistä teosta tehtiin kuukauden verran kaivurien, assistenttien ja lihasvoiman avulla.
Aiheesta muualla

Mimosa Pale Kansallisgallerian kokoelmissa
Mimosa Palen verkkosivut
Michal Dočolomanský

Michal Dočolomanský
Michal Dočolomanský (25. maaliskuuta 1942 Niedzica – 26. elokuuta 2008 Bratislava) oli slovakialainen elokuva- ja teatterinäyttelijä.
Elämä

Dočolomanský syntyi opettajaperheeseen pieneen slovakialaiseen Niedzican kaupunkiin, joka nykyisin sijaitsee Puolassa. Perhe muutti myöhemmin Bratislavan lähellä olevaan Svätý Juriin, missä Dočolomanský vietti lapsuutensa. Hänen intohimonsa näyttelemiseen syntyi 10-vuotiaana teatteriesityksessä vierailun jälkeen, mutta hän kouluttautui kuitenkin automekaanikoksi. Tämän jälkeen hän matkusti Bratislavaan opiskelemaan näyttelemistä.
Dočolomanskýn ensimmäinen elokuvarooli tapahtui komediassa Výlet po Dunaji, jonka jälkeen hän esiintyi useissa elokuva- ja televisiotuotannoissa.
Jälkimaine

Slovakian yleisradioyhtiön vuonna 2019 järjestämässä kyselyssä Dočolomanský äänestettiin kaikkien aikojen 33. suurimmaksi slovakiksi.
Aiheesta muualla

Michal Dočolomanský Elonetissä.
Michal Dočolomanský Internet Movie Databasessa. (englanniksi)
↑  Najväčší Slovák STVR. Viitattu 7.8.2024. (slovakiksi)
Mimosiot

| Mimosiot |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit
Suku::  Mimosiot Anadenanthera  Speg.
Katso myös
   Mimosiot Commonsissa 
Infobox OKVirheellinen NIMI-arvo: 
Mimosiot (Anadenanthera) on hernekasveihin kuuluva kaksilajinen kasvisuku. Sen lajit ovat mimosien sukuisia eteläamerikkalaisia puita. Niitä kasvaa luonnonvaraisina Karibianmeren eteläosasta Argentiinaan, kasvupaikkoja ovat tyypillisesti kausikuivat metsät ja savannit. Jopomimosiota on perinteisesti käytetty hallusinogeeninä Etelä-Amerikassa. Merkittävin kemiallinen yhdiste kasvissa on bufoteniini-alkaloidi.
Lajit

sebilmimosio (Anadenanthera colubrina (Vell.) Brenan)
jopomimosio (Anadenanthera peregrina (L.) Speg.)
Mimosoideae

| Mimosoideae |
| --- | --- |
 Kulta-akaasia (Acacia baileyana)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit Fabaceae
Alaheimo::  Mimosoideae  DC.
Katso myös
   Mimosoideae Wikispeciesissä   Mimosoideae Commonsissa 
Infobox OKNimi-testi OK: 
Mimosoideae on hernekasvien (Fabaceae) heimoon kuuluva alaheimo. Se sisältää nykyisin hernekasveihin luettuja sukuja, jotka aikaisemmin käsitettiin erilliseksi tuntopuukasvien (Mimosaceae) heimoksi.
Alaheimoon kuuluu noin 80 sukua ja yli 3000 lajia, joista noin puolet on mimosia ja akaasioita laajana ryhmänä. Kasvit ovat useimmiten puuvartisia ja niitä esiintyy trooppisilla alueilla. Viileiltä ilmastoalueilta alaheimon kasvit puuttuvat.
Mimosoideae-alaheimon sukuja

Acacia – akaasiat
Adenanthera
Albizia – albitsiat
Anadenanthera – mimosiot
Archidendropsis – sirispuut
Calliandra – kalliandrat
Desmanthus – puntikit
Dichrostachys – lyhtyakaasiat
Enterolobium – korvapalot
Faidherbia – anapuut
Inga – tahnapalot
Leucaena – lyijypuut
Mimosa – mimosat
Neptunia
Newtonia – niasat
Paraserianthes – sutiot
Parkia – sirkkapavut
Piptadenia
Pithecellobium – apinanpalot
Prosopis – meskitet
Samanea – sadepuut
Senegalia – tähkäakaasiat
Mohamed Amine Amri

| Mitalit> Maa:   Tunisia.Miesten taekwondo.Afrikan-mestaruuskilpailut  | Mitalit> Maa:   Tunisia.Miesten taekwondo.Afrikan-mestaruuskilpailut  | Mitalit> Maa:   Tunisia.Miesten taekwondo.Afrikan-mestaruuskilpailut  | Maa:   Tunisia> Miesten taekwondo. |
| --- | --- | --- | --- |
|  Pronssia | Dakar 2001 | alle 58 kg |  |
Mohamed Amine Amri on tunisialainen taekwondoini, joka saavutti vuoden 2001 Afrikan-mestaruuskilpailussa pronssia alle 58-kiloisten sarjassa.
Meni hermot

| 20 suosikkia – Meni hermot First |
| --- | --- | --- |

Kokoelmalevyn tiedot
 Julkaistu: 1999
 Kesto: 58.05
 Levy-yhtiö: Warner Music Finland
20 suosikkia – Meni hermot on vuonna 1999 julkaistu Firstin kokoelmalevy.
Kappaleet

Meni hermot – 2.27 (”Cuore matto”, säv. Toto Savio, Armando Ambrosino, san. Juha Vainio)
Perjantai – 2.48 (”Friday on My Mind”, säv. Harry Vanda, George Young, san. Juha Vainio)
Olet mielessäin – 2.16 (”You Are on My Mind”, säv. Sylvia Tyson, san. Sauvo Puhtila)
Kylmä Kyllikki – 2.25 (”Your Time Goes So Slowly”, säv. Lars Tennander, san. Juha Vainio)
Jos sais reissullansa – 2.29 (”I Dig Rock And Roll Music”, säv. Mason, Dixon, Stookey, san. Juha Vainio)
Yksin vain – 2.06 (säv. ja san. Arto Lönnfors)
Nainen tummissa – 3.37 (”Lady in Black”, säv. Ken Hensley, san. Vexi Salmi)
Yksinäinen mies – 5.29 (”Melancholy Man”, säv. Mike Pinder, san. Pertti Reponen)
Pallo jalkaan – 2.28 (säv. Arto Lönnfors, Leif Kiviharju, san. Vexi Salmi)
Blue Monday – 2.37 (säv. ja san. Arto Lönnfors, Leif Kiviharju)
Girl On The Run – 2.36 (säv. ja san. Arto Lönnfors, Leif Kiviharju)
Lookin' You By – 2.25 (säv. ja san. Arto Lönnfors, Leif Kiviharju)
Teet hyvää – 2.45 (säv. ja san. Arto Lönnfors, Leif Kiviharju, sov. Pentti Lasanen)
Tiedän sen – 2.30 (säv. ja san. Arto Lönnfors, Leif Kiviharju, sov. Pentti Lasanen)
En rauhaa saa – 3.31 (säv. ja san. Arto Lönnfors, Leif Kiviharju, sov. Pentti Lasanen)
Venteri ei väsähdä – 2.59 (säv. ja san. Arto Lönnfors, Leif Kiviharju, sov. Pentti Lasanen)
Näkymätön mies – 3.19 (säv. ja san. Arto Lönnfors, Leif Kiviharju, sov. Pentti Lasanen)
Katse vain – 3.05 (”Just One Look”, säv. Doris Troy, Gregory Carroll, san. Arto Lönnfors, Leif Kiviharju)
Ilman ystävää et jää – 3.42 (”He Ain't Heavy, He's My Brother”, säv. Bob Russell, Bobby Scott, san. Chrisse Johansson)
Se jokin sinulla on – 2.23 (”You've Got What I Like”, säv. Fred Marsden, Gerry Marsden, Les Chadwick, san. Juha Vainio)
Megan Kankan murha

Megan Kankan murha tapahtui 29. heinäkuuta 1994 Hamilton Townshipissä, Mercerin piirikunnassa New Jerseyn osavaltiossa Yhdysvalloissa, kun jo aikaisemmin tuomittu seksuaalirikollinen Jesse Timmendequas murhasi ja raiskasi 7. joulukuuta 1986 syntyneen 7-vuotiaan tytön Megan Nicole Kankan. Tapauksen takia säädettiin "Megan's Law" eli laki, joka vaatii ilmoittamaan, mikäli seksuaalirikoksista tuomittu henkilö muuttaa lähistölle. Nykyään laki koskee koko liittovaltiota.
Tapahtumat

Jesse K. Timmendequas (s. 15. huhtikuuta 1961) oli vuonna 1979 saanut ehdonalaisen rangaistuksen 5-vuotiaan tytön raiskauksen yrityksestä. Hän rikkoi rangaistuksensa aikana ehdonalaistuomion sääntöjä ja vietti yhdeksän kuukautta vankilassa. Vuonna 1981 Timmendequas raiskasi 7-vuotiaan tytön ja sai kuusi vuotta vankeutta.
Timmendequads kaappasi Kankan samana päivänä, jona tappoi hänet. Timmendequas oli valehdellut Kankalle, että hänellä on talossaan koiranpentu, joka on kuitenkin niin pieni, ettei kykene tulemaan ulos. Tämän vuoksi Kanka meni sisälle taloon katsomaan pentua, jota ei ollut. Raiskattuaan Kankan Timmendequads tappoi hänet lyömällä metallityökalulla päähän, minkä jälkeen hän laittoi tytön päähän muovipussin. Myöhemmin hän vielä raiskasi ruumiin autossa, piilotti ruumiin lelulaatikkoon ja vei sen puistoon. Seuraavana päivänä Timmendequas näytti poliiseille lelulaatikon sijainnin.
Timmendequas tuomittiin 30. toukokuuta 1997 kuolemaan. Hän odotti vankilassa rangaistuksen täytäntöönpanoa seuraavan vuosikymmenen. Joulukuussa 2007 New Jerseyn osavaltiossa poistettiin kuolemanrangaistus käytöstä, ja tämän myötä Timmendequasin tuomio muuttui elinkautiseksi ilman ehdonalaisen vapauden mahdollisuutta.
Kankan muistolle on perustettu Megan Nicole Kanka -säätiö.
Aiheesta muualla

http://www.crimelibrary.com/serial_killers/predators/kanka/1.html (Arkistoitu – Internet Archive)
Mohamed Ali Rashwan

| Mitalit | Mitalit | Mitalit |  |
| --- | --- | --- | --- |
|  Mohamed Ali Rashwan |  Mohamed Ali Rashwan |  Mohamed Ali Rashwan |  |
Maa:  Egypti
Miesten judo
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1984 | avoin |  |
| MM-kilpailut  | MM-kilpailut  | MM-kilpailut  |  |
|  Hopeaa | Soul 1985 | avoin |  |
|  Hopeaa | Essen 1987 | +95 kg |  |
Mohamed Ali Ahmad Rashwan (arab. محمد علي أحمد رشوان ‎, s. 16. tammikuuta 1956 Aleksandria) on egyptiläinen judon olympiamitalisti. Rashwan on 198 senttimetriä pitkä ja painoi aktiiviurallaan 140 kilogrammaa.
Rashwan saavutti hopeaa avoimessa sarjassa vuoden 1984 kesäolympialaisista Los Angelesista häviten finaalin Japanin Yasuhiro Yamashitalle. Ottelun jälkeen Rashwan kertoi, että hän ei käyttänyt ottelussa kertaakaan hyväkseen Yamashitan aiemmassa ottelussa saamaansa jalkavammaa, sillä tämä olisi sotinut Rashwanin maailmankatsomusta vastaan. Kuitenkin ottelutallenteen perusteella Rashwan hyökkäsi heti ottelun alussa Yamashitan jalkaan. Rashwan sai kansainväliseltä reilun pelin komitealta teostaan vuonna 1985 reilun pelin pokaalin.
Rashwanilla on kaksi MM-hopeaa vuosilta 1985 ja 1987. Uransa jälkeen hän on toiminut kansainvälisen judoliiton IJF:n tuomarina ja omistaa myös useita ravintoloita kotikaupungissaan Aleksandriassa.
Melissochóri

| Melissochóri Μελισσοχώρι |
| --- | --- |
 Melissochóri
 Koordinaatit: 40°46′5″N, 22°55′43″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Oraiókastro
Hallinto:  
 – Asutustyyppi:  kaupunki
 – Kallikrates-koodi:  0714030301
Väkiluku (2011):  3 287
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Melissochóri (kreik. Μελισσοχώρι) on Kreikan kaupunki, joka kuuluu hallinnollisesti Oraiókastron kuntaan, Thessalonikin alueyksikköön ja Keski-Makedonian alueeseen. Kaupungin väkiluku on 3 287 (vuonna 2011).
Báltzan eli Melissochórin kansallispuku, Benaki-museo.
Melissochórin pieni kaupunki, suomeksi ”Mehiläiskylä”, sijaitsee linnuntietä noin 14 kilometriä pohjoiseen Thessalonikista. Asutuksen vanha nimi oli vuoteen 1926 saakka Báltza (Μπάλτζα).
Melissochóri muodostaa myös laajemman kaupunkiyhdyskunnan (Τοπική Κοινότητα Μελισσοχωρίου, Topikí Koinótita Melissochoríou), johon kuuluu varsinaisen Melissochórin kaupungin lisäksi Ágios Dimítrioksen kylä. Koko yhdyskunnan väkiluku on 3 309.
Aiemmin kaupunki kuului Mygdonían kuntaan ja vuodesta 2011 lähtien Oraiókastron kunnan Mygdonían kunnallisyksikköön.
Aiheesta muualla

Kuvia tai muita tiedostoja aiheesta Melissochóri Wikimedia Commonsissa
Melissánin luola

Melissánin luola.
Melissánin luola (kreik. Λιμνοσπήλαιο Μελισσάνης, Limnospílaio Melissánis) on luola Kefalonián saarella Kreikassa. Se sijaitsee noin 500 metriä sisämaahan Kefalonián itärannikosta lähellä Karavómyloksen ja Sámin kyliä.
Luolan leveys on noin 40 metriä ja korkeus noin 36 metriä. Pituutta luolalla on pääosassaan noin 100 metriä ja kokonaisuudesaan jopa 3,5 kilometriä. Luolassa on järvi, joka jakautuu kahteen altaaseen, ja paljon kasvillisuutta. Järven syvyys on noin 20–30 metriä ja sen pinta on noin metrin mrenpintaa korkeammalla. Järvi on osa maanalaista vesistöä, jossa meressä saaren toisella puolella Argostólin lähellä oleviin vesipyörteisiin imeytyvä vesi kulkeutuu noin kahdessa viikossa saaren ali Melissánin luolalle ja edelleen mereen.
Myytin mukaan luola on saanut nimensä Melissanthe-nimisestä nymfistä, joka hukuttautui luolassa, koska ei saanut vastarakkautta Panilta. Luolassa on suoritettu arkeologisia tutkimuksia vuosina 1951 ja 1962. Tuolloin löydettiin 300–200-luvuilta eaa. peräisin olevia esineitä, jotka osoittavat luolan olleen Panin ja nymfien kultin käytössä. Löydökset ovat Argostólin arkeologisessa museossa.
Luola avattiin yleisölle vuonna 1963, ja se on yksi saaren tunnetuimpia nähtävyyksiä. Luolaan järjestetään turistikierroksia veneillä.
Sámin lähellä sijaitsee myös Drogkarátin luola.
Aiheesta muualla

Kuvia tai muita tiedostoja aiheesta Melissánin luola Wikimedia Commonsissa
Miguel Irízar Campos

Miguel Irízar Campos vuonna 2012.
Miguel Irízar Campos (7. toukokuuta 1934 Ormáiztegui – 19. elokuuta 2018 Bilbao) oli espanjalaissyntyinen, Perussa toiminut roomalaiskatolinen piispa. Hänet vihittiin passionistien papiksi 16. maaliskuuta 1957 ja nimitettiin Yurimaguasin apostoliseksi vikaariksi sekä Elon titulaaripiispaksi 25. maaliskuuta 1972. Piispaksi vihkiminen seurasi 25. heinäkuuta. Pääkonsekraattorina toimi Agnelo Rossi, jota avustivat Venancio Celestino Orbe Uriarte ja Joseph Gustave Roland Prévost Godard.
Irízar Campos sai 6. elokuuta 1989 nimityksen Callaon koadjuuttoripiispaksi, ja hänestä tuli sen piispa 17. elokuuta 1995. Hän jäi eläkkeelle 12. joulukuuta 2011.
Missio sui iuris

Missio sui iuris, myös nimeltään itsenäinen lähetys, on harvinainen katolisen kirkon pseudo-hiippakunnallinen järjestelmä, jota käytetään lähetyskentillä, joilla on hyvin vähän katolilaisia.
Missio sui iurista johtaa hiippakunnallinen superiori, joka voi olla pappi, piispa, arkkipiispa tai jopa kardinaali.
Aiheesta muualla

Catholic Dioceses in the World (englanniksi)
Melbun kirkko

| Melbun kirkko Melbu kirke |
| --- | --- |
 Kirkko vuonna 2007.
Sijainti:  Hadsel, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1936
Suunnittelija:  Harald Sund
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Melbun kirkko (norj. Melbu kirke) on Hadselin kunnassa Norjassa sijaitseva puinen pitkäkirkko vuodelta 1936.
Kuvia

Näkymä kirkkosalista alttarille.
Aiheesta muualla

Kuvia tai muita tiedostoja aiheesta Melbun kirkko Wikimedia Commonsissa
Metriacanthosaurus

| Metriacanthosaurus |
| --- | --- |
 Metriacanthosaurus parkeri
 Myöhäisjurakausi 159–154 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Yläheimo::  †Allosauroidea
Heimo::  †Metriacanthosauridae
Alaheimo::  †Metriacanthosaurinae
Suku::  †Metriacanthosaurus
Laji::  parkeri
Kaksiosainen nimi
 † Metriacanthosaurus parkeri  Walker, 1964 
Synonyymit
 Megalosaurus parkeri  Altispinax parkeri 
Katso myös
   Metriacanthosaurus Commonsissa 
Infobox OKNimi-testi OK: 
Metriacanthosaurus parkerin lantion rekonstruktio. Lantiosta löydetyt osat on merkitty harmaalla.
Metriacanthosaurus (nimen merkitys: "kohtalaisen piikikäs lisko") oli lihaa syönyt teropodidinosaurusten suku. Se eli 159–154 miljoonaa vuotta sitten myöhäisellä jurakaudella. Metriacanthosauruksen fossiileja on löydetty Englannista, Yhdistyneestä kuningaskunnasta.
Nimi ja sen historia

Metriacanthosaurus tarkoittaa "kohtalaisen piikikästä liskoa". Nimi annettiin kyseisen dinosauruksen neuraalihaarakkeista, jotka olivat pidemmät kuin Megalosauruksella, mutta lyhyemmät kuin Altispinaxilla. Tämän johdosta nimeksi annettiin "kohtalaisen piikikäs lisko".
Kuten monet muut varhain löydetyt teropodit, etenkin Euroopasta löydetyt sellaiset, Metriacanthosaurus nimettiin alun perin Megalosaurus -lajiksi. Paleontologian alkuaikoina Megalosaurusta päädyttiin käyttämään niin sanottuna "roskakoritaksonina" melkein kaikille teropodin jäänteille. Metriacanthosauruksen nimesi alun perin saksalainen paleontologi Friedrich von Huene, joka nimesi sen lajiksi Megalosaurus parkeri. Parkeri annettiin W. Parkerin kunniaksi, joka oli löytänyt jäänteet Weymouthista. Vuonna 1932 von Huene siirsi lajin sukuun Altispinax pitkien, fossiloituneiden selkänikamien neuraalihaarakkeiden vuoksi.
Nykyisen nimensä Metriacanthosaurus sai vuonna 1964, kun Alick Walker teki erityisen huomion neuraalihaarakkeiden koosta.
Koko ja ulkonäkö

Metriacanthosauruksen kokoa ei tiedetä fossiilien vähäisyyden vuoksi, mutta samankaltaisiin teropodeihin tehdyn vertailun perusteella dinosauruksen pituus oli karkeasti arvioituna noin kuusi metriä.
Metriacanthosauruksen neuraalihaarakkeet saattoivat tukea matalaa, kasvaimen kaltaista kumpua, joka oli mahdollisesti samankaltainen kuin varhaisliitukaudella Pohjois-Amerikassa eläneellä Acrocanthosauruksella. Fossiilien vähäisyyden vuoksi rekonstruktiot Metriacanthosauruksesta ovat arvailuja ja perustuvat muihin samankaltaisiin dinosauruksiin.
Fossiilit

Metriacanthosauruksen fossiileja on löydetty Englannista. Löytöihin kuuluu osittaisia jäänteitä.
Luokittelu

Metriacanthosaurus on luokiteltu sinraptoreihin kuuluneena teropodina. Sen on ajateltu olevan läheistä sukua Aasiassa eläneelle Yangchuanosaurukselle.
Miguel Harth-Bedoya

Miguel Harth-Bedoya (s. 1968) on perulainen kapellimestari.
Harth-Bedoya aloitti 15-vuotiaana työskentelyn assistenttina teatterissa Limassa ja seurasi sen ooppera- sekä operettinäytöksiä. Sieltä hän sai innoituksen myöhemmälle uralleen kapellimestarina. Hän valmistui Curtis Institute of Musicista sekä Juilliard Schoolista ja aloitti ammattimaisen uransa vuonna 1993 New York Youth Symphonyn musiikillisena johtajana. Hän toimi myös New Yorkin filharmonikkojen avustavana kapellimestarina ja pääsi tämän myötä tuuraamaan Leonard Slatkinia Carnegie Halliin. Sittemmin Harth-Bedoya on toiminut Aucklandin filharmonikkojen, Eugenen sinfoniaorkesterin, Fort Worthin sinfoniaorkesterin ja Norjan radion sinfoniaorkesterin johdossa. Hän on myös johtanut vierailijana keskeisiä yhdysvaltalais- ja eurooppalaisorkestereita.
Harth-Bedoya meni vuonna 2000 naimisiin Chilessä jo 19-vuotiaana tapaamansa Maritzan kanssa. Hän asuu Yhdysvalloissa vaimonsa ja lastensa kanssa.
Miguel José Asurmendi Aramendia

Miguel José Asurmendi (2016).
Miguel José Asurmendi Aramendia (6. maaliskuuta 1940 Pamplona – 9. elokuuta 2016) oli espanjalainen roomalaiskatolinen piispa. Hänestä tuli salesiaanien jäsen 23. heinäkuuta 1963, ja hänet vihittiin niiden papiksi 5. maaliskuuta 1967. Hän sai 27. heinäkuuta 1990 nimityksen Tarazonan piispaksi, ja piispaksi konsekroinnin suoritti 30. syyskuuta Mario Tagliaferri, jota avustivat Antonio María Javierre Ortas ja Elías Yanes Alvarez.
Asurmendi Aramendia sai 8. syyskuuta 1995 nimityksen Vitorian piispaksi.
Miguel Kozaki

Pyhä Miguel Kozaki (myös Cozaki tai Kasaki; jap. ミカエル小崎 ; n. 1551 Ise, Mie, Japani – 5. helmikuuta 1597 Tateyama, Nagasaki, Japani) oli japanilainen maallikkokristitty, puuseppä ja jousien tekijä, katekeetta, sairaanhoitaja, sekulaarifransiskaani ja kristitty marttyyri. Hän oli pyhän Tomás Kozakin isä, joka kuoli hänen, pyhän Pedro Bautistan ja seuralaisten kanssa ristiinnaulittuna Nagasakissa. Paavi Urbanus VIII julisti Kozakiin autuaaksi 14. syyskuuta 1627 ja autuas paavi Pius IX julisti hänet pyhimykseksi 8. kesäkuuta 1862. Hänen juhlapäiväänsä vietetään 6. helmikuuta.